
                  14.01.2015.a nr ____
Narva Linnavalitsuse 30.06.2004 määruse nr 643
„Erakorralise veo või sõiduga tekitatud kulutuste hüvitamine“

kehtetuks tunnistamine

Määrus kehtestatakse kohaliku omavalitsuse korralduse seaduse § 30 lõike 3 punkti 1 ja haldusmenetluse seaduse § 68 lõigete 2, 3, § 70 lõike 1, § 93 lõige 1 alusel.
§1. Narva Linnavalitsuse määruse kehtetuks tunnistamine
Tunnistada kehtetuks Narva Linnavalitsuse 30.06.2004. a määrus nr 643 „Erakorralise veo või sõiduga tekitatud kulutuste hüvitamine“.

§2. Rakendussätted

Määrus jõustub seadusega sätestatud korras.

Eduard East
Linnapea                                                                            
Ants Liimets

Linnasekretär

SELETUSKIRI
Narva Linnavalitsuse määruse „Narva Linnavalitsuse 30.06.2004 määruse nr 643 „Erakorralise veo või sõiduga tekitatud kulutuste hüvitamine“ kehtetuks tunnistamine“ eelnõu juurde

Narva Linnavalitsuse Arhitektuuri- ja Linnaplaneerimise Amet taotleb Narva Linnavalitsuse 30.06.2004 määruse nr 643 „Erakorralise veo või sõiduga tekitatud kulutuste hüvitamine“ kehtetuks tunnistamist seoses järgmiste asjaolude ilmnemisega.
Narva Linnavalitsus kinnitas oma 30.06.2004 määrusega nr 643 „Erakorralise veo või sõiduga tekitatud kulutuste hüvitamine“ (edaspidi ka määrus nr 643) teenustasu määrad ja vastavalt määruse nr 643 punktile 1 kõik teenustasu määrad on määratud ainult lähtuvalt ajapiirmääradest ja toodud Eesti kroonides:


Ühekordne luba
– 
200 EEK


Luba nädalaks

-
300 EEK


Luba kuuks

-
400 EEK


Luba kvartaliks
-
800 EEK


Luba poolaastaks
- 
1600 EEK


Luba aastaks

-
3200 EEK

Teeseaduse § 35 lõige 2 kohaselt avalikult kasutataval teel on erakorraline vedu ja sõit lubatud eriloaga ja eritasu eest ning üksnes loal märgitud marsruudil ja tingimustel. Tee omanikule erakorralise veo või sõiduga tekitatud kulutuste hüvitamise ja eritasu määrad ning erilubade väljaandmise korra kehtestab majandus- ja kommunikatsiooniminister. 
Teede- ja Sideministri 01.09.1999 määrusega nr 50 “Tee omanikule erakorralise veo või sõiduga tekitatud kulutuste hüvitamise ja eritasu määrad ning erilubade väljaandmise kord“ (edaspidi ka määrus nr 50) on kinnitatud tee omanikule erakorralise veo või sõiduga tekitatud kulutuste hüvitamise ja eritasu määrad. 
Vastavalt määruse nr 50 punktile 5 eritasu koosneb tasust lubatud massi, teljekoormuse või mõõtude ületamise eest, kooskõlastuse ja eriloa hankimise tasust, eriloa vormistamise tasust ning sidekuludest.
Kõik määruse nr 50 punktis 5 toodud tasude määrad on määruse nr 50 osades 2-5 ja lisades  1-12 sätestatud ning Teeseadus ega määrus nr 50 ei anna kohalikule omavalitsusele õigust kehtestada muud erakorralise veo või sõiduga tekitatud kulutuste hüvitamise ja eritasu määrad.
Ülaltoodust lähtuvalt tuleb tunnistada kehtetuks Narva Linnavalitsuse 30.06.2014 määrus nr 643 „Erakorralise veo või sõiduga tekitatud kulutuste hüvitamine“.

Natalja Šibalova

Direktori kt

